ᱥᱤᱢᱲᱤᱯᱟᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱱᱚᱶᱟ ᱵᱟᱜᱟᱱ ᱫᱚ 8452km ᱚᱥᱟᱨ-ᱵᱤᱥᱟᱹᱨ ᱛᱮ ᱟᱴᱮᱫ ᱟᱠᱟᱱᱟ ᱟᱨ ᱱᱚᱶᱟ ᱛᱟᱞᱟᱨᱮ ᱟᱹᱰᱤ ᱪᱮᱨᱦᱟ ᱫᱟᱜ ᱧᱩᱨ ᱟᱬᱜᱚᱜ ᱠᱟᱱ ᱴᱷᱟᱶ ᱢᱮᱱᱟᱜᱼᱟ, ᱡᱮᱢᱚᱱ ᱡᱚᱨᱚᱱᱫᱟ ᱟᱨ ᱵᱚᱨᱮᱭᱯᱟᱬᱤ (ᱵᱨᱚᱭᱯᱟᱹᱬᱤ) ᱾ ᱥᱤᱢᱲᱤᱯᱟᱲ ᱨᱮ ᱙᱙ ᱜᱚᱴᱟᱝ ᱨᱚᱭᱟᱞ ᱵᱮᱸᱜᱚᱞ ᱠᱩᱞ ᱟᱨ ᱔᱓᱒ ᱜᱚᱴᱟᱝ ᱵᱤᱨ ᱦᱟᱹᱛᱤ ᱢᱮᱱᱟᱜ ᱠᱚᱣᱟ ᱾ 
ᱦᱚᱲ ᱠᱚ ᱯᱤᱛᱷᱚᱵᱟᱴ (ᱵᱟᱨᱤᱯᱚᱫᱟ) ᱟᱨ ᱡᱚᱥᱤᱯᱩᱨ ᱥᱮᱫ ᱛᱮ ᱥᱤᱢᱲᱤᱯᱟᱲ ᱵᱷᱤᱛᱟᱹᱨ ᱠᱚ ᱵᱚᱞᱚ ᱫᱟᱲᱮᱭᱟᱜᱼᱟ ᱾ ᱵᱚᱞᱚᱱ ᱨᱮᱱᱟᱜ ᱯᱚᱨᱢᱤᱥᱤᱚᱱ ᱨᱮᱸᱡᱽ ᱚᱯᱦᱤᱥᱚᱨ ᱯᱤᱛᱷᱚᱵᱟᱴ ᱪᱮᱠ ᱜᱮᱴ ᱟᱨ ᱠᱷᱚᱭᱨᱤ ᱵᱟᱥᱟ ᱡᱚᱥᱤᱯᱩᱨ ᱨᱮ ᱛᱤᱢᱤᱱ ᱜᱟᱱ ᱠᱟᱹᱣᱰᱤ ᱮᱢ ᱠᱟᱛᱮ ᱧᱟᱢᱚᱜᱼᱟ ᱾http://www.similipal.org/right_entry.php ᱫᱤᱱ ᱵᱮᱲᱟ ᱧᱮᱧᱮᱞ ᱦᱚᱲ ᱫᱚ ᱥᱮᱛᱟᱜ ᱖ ᱴᱟᱲᱟᱝ ᱠᱷᱚᱱ ᱛᱤᱠᱤᱱ ᱑᱒ ᱴᱟᱲᱟᱝ ᱵᱷᱤᱛᱤᱨ ᱨᱮ ᱠᱚ ᱵᱚᱞᱚ ᱫᱟᱲᱮᱭᱟᱜᱼᱟ ᱟᱨ ᱵᱚᱞᱚᱱ ᱨᱮᱱᱟᱜ ᱫᱟᱣ (ᱯᱚᱨᱢᱤᱥᱚᱱ) ᱴᱤᱠᱤᱴ ᱫᱚ ᱥᱮᱛᱟᱜ ᱖ ᱴᱟᱲᱟᱝ ᱠᱷᱚᱱ ᱙ ᱴᱟᱲᱟᱝ ᱵᱷᱤᱛᱤᱨ ᱨᱮᱜᱮ ᱧᱟᱢᱚᱜᱼᱟ ᱾ ᱥᱤᱢᱲᱤᱯᱟᱲ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱑ ᱱᱚᱵᱷᱮᱢᱵᱚᱨ ᱠᱷᱚᱱ ᱑᱕ ᱡᱩᱱ ᱦᱟᱹᱵᱤᱡ ᱜᱮ ᱡᱷᱤᱡ ᱛᱟᱦᱮᱸᱱᱟ  ᱵᱚᱞᱚᱱ ᱞᱟᱹᱜᱤᱫ ᱫᱚ ᱾

ᱵᱟᱨᱯᱚᱫᱽ
ᱥᱤᱢᱲᱤᱯᱟᱲ ᱵᱟᱜᱟᱱ ᱧᱮᱞᱚᱜ ᱡᱤᱭᱟᱹᱲ ᱦᱟᱹᱨᱭᱟᱹᱲ ᱜᱮ ᱞᱟᱛᱟᱨ ᱠᱷᱚᱱᱟᱜ ᱪᱮᱛᱟᱱ ᱟᱹᱰᱤ ᱢᱟᱨᱟᱝ ᱚᱛ ᱨᱮ ᱟᱴᱮᱫ ᱯᱮᱨᱮᱡ ᱟᱠᱟᱱ ᱩᱥᱩᱞ ᱩᱥᱩᱞ ᱫᱟᱨᱮ ᱱᱟᱹᱬᱤ, ᱪᱮᱬᱮ ᱪᱤᱯᱨᱩᱡ ᱪᱤᱯᱨᱩᱡ ᱪᱮᱨᱚ ᱵᱮᱨᱚ, ᱥᱟᱹᱞ ᱥᱟᱨᱟᱢ ᱠᱟᱹᱭᱩᱞ ᱵᱟᱹᱭᱩᱞ, ᱠᱩᱞ ᱵᱟᱱᱟ ᱦᱟᱹᱛᱤ ᱟᱹᱰᱤ ᱟᱭᱢᱟ ᱥᱤᱢᱲᱤᱯᱟᱲ ᱵᱩᱨᱩ ᱜᱚᱴᱟ ᱠᱚ ᱪᱚᱦᱚᱲ ᱟᱠᱟᱫ, ᱵᱩᱨᱩ ᱪᱮᱛᱟᱱ ᱠᱷᱚᱱ ᱨᱮᱭᱟᱲ ᱨᱤᱞᱟᱹᱢᱟᱞᱟ ᱫᱟᱜ ᱨᱤᱲᱤᱢ ᱨᱤᱲᱤᱢ ᱞᱤᱸᱡᱤ ᱟᱬᱜᱚᱱ ᱡᱤᱲᱤᱫ ᱡᱤᱲᱤᱫ ᱡᱷᱟᱞᱠᱟᱣᱟᱛᱮ ᱥᱚᱠᱚᱲᱵᱚᱠᱚᱲ ᱵᱩᱨᱩ ᱥᱚᱸᱜᱷᱟ ᱥᱚᱸᱜᱷᱟ ᱛᱮ ᱾ ᱵᱩᱨᱩ ᱪᱮᱛᱟᱱ ᱠᱷᱚᱱ ᱢᱤᱫ ᱫᱚᱢ ᱧᱮᱞ ᱵᱟᱹᱨᱟᱹᱦᱤ ᱞᱮᱠᱟ ᱢᱤᱫ ᱥᱩᱛᱟᱹᱢ ᱛᱮ ᱪᱚᱴ ᱠᱷᱚᱱᱟᱜ ᱧᱩᱨᱩᱜ ᱠᱟᱱ, ᱥᱟᱹᱨᱤ ᱜᱮ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱢᱚᱱᱮ ᱨᱮ ᱯᱚᱨᱮᱫ ᱜᱚᱫᱚᱜᱼᱟ, ᱡᱟᱦᱟᱸ ᱫᱚ ᱢᱮᱛᱟᱜ ᱠᱟᱱᱟ ᱵᱚᱨᱚᱭᱯᱟᱹᱬᱤ (ᱵᱚᱨᱮᱦᱤ ᱯᱟᱬᱤ) ᱾ ᱜᱚᱴᱟ ᱯᱟᱲᱟ ᱩᱥᱩᱥᱞ ᱩᱥᱩᱞ ᱥᱟᱨᱡᱚᱢ ᱫᱟᱨᱮ, ᱪᱟᱢᱯᱟ ᱵᱟᱦᱟ ᱥᱚᱸᱫᱷᱟᱲ ᱥᱚ ᱜᱚᱴᱟ ᱵᱤᱨ ᱢᱚᱦᱠᱟᱣᱜ ᱾

ᱥᱮᱱᱚᱜ ᱦᱚᱨ
ᱚᱛ ᱦᱚᱨ
ᱵᱟᱹᱨᱯᱟᱫᱟ ᱫᱚ ᱵᱷᱚᱸᱡᱽ(ᱢᱚᱭᱩᱨᱵᱷᱚᱸᱡᱽ) ᱨᱮᱱᱟᱜ ᱦᱚᱱᱚᱛ ᱢᱩᱬᱩᱛ ᱜᱷᱟᱨᱚᱡᱽ ᱠᱟᱱᱟ, ᱡᱟᱦᱟᱸ ᱫᱚ NH 5 ᱛᱮ ᱛᱚᱯᱚᱞ ᱟᱠᱟᱠᱟᱱᱟ ᱵᱷᱩᱵᱚᱱᱮᱥᱚᱨ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ, ᱒᱐᱐ ᱠᱤᱞᱚᱢᱤᱴᱚᱨ ᱠᱚᱞᱠᱟᱛᱟ ᱠᱷᱚᱱ ᱟᱨ ᱵᱟᱞᱮᱥᱚᱨ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱟᱨ ᱒᱒ ᱠᱤᱞᱚᱢᱤᱴᱚᱨ ᱯᱤᱛᱷᱚᱵᱟᱴᱚ, ᱡᱟᱦᱟᱸ ᱫᱚ ᱵᱚᱞᱚᱱ ᱦᱚᱨ ᱠᱟᱱᱟ ᱾ ᱮᱴᱟᱜ ᱵᱚᱞᱚᱱ ᱦᱚᱨ ᱫᱚ ᱡᱚᱥᱤᱯᱩᱨ ᱥᱮᱫ ᱛᱮ ᱢᱮᱱᱟᱜᱼᱟ , ᱡᱟᱦᱟᱸ ᱫᱚ ᱵᱟᱹᱨᱯᱟᱫᱟ ᱠᱦᱚᱱ ᱙᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱟᱱᱟᱨ ᱴᱷᱟᱶ ᱜᱮ ᱫᱤᱱᱟᱹᱢ ᱵᱟᱥ ᱜᱟᱹᱰᱤ, ᱡᱤᱯ, ᱴᱮᱠᱥᱤ ᱮᱢᱟᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞ ᱦᱚᱨ
ᱥᱩᱨ ᱨᱮᱱᱟᱜ ᱨᱮᱞ ᱴᱮᱥᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱹᱨᱯᱟᱫᱟ, ᱵᱟᱞᱮᱥᱚᱨ, ᱴᱟᱴᱟᱱᱟᱜᱟᱨ (ᱡᱟᱢᱥᱮᱫᱽᱯᱩᱨ) ᱟᱨ ᱠᱷᱚᱲᱚᱜᱽᱯᱩᱨ ᱾

ᱩᱰᱟᱹᱱ ᱦᱚᱨ 
ᱥᱩᱨ ᱨᱮᱱᱟᱜ ᱩᱰᱟᱹᱱᱜᱷᱟᱹᱴᱤ  ᱫᱚ ᱦᱩᱭᱩᱜ ᱠᱟᱱᱟ ᱵᱷᱩᱵᱚᱱᱮᱥᱚᱨ, ᱠᱚᱞᱠᱟᱛᱟ, ᱨᱟᱧᱪᱤ ᱾

ᱵᱟᱨᱦᱮ ᱡᱚᱱᱚᱲ
ᱥᱤᱢᱞᱤᱯᱟᱞ ᱴᱚᱭᱜᱚᱨ ᱨᱤᱡᱚᱨᱵ 

ᱥᱟᱹᱠᱷᱭᱟᱹᱛ

Category:!Main category
Category:National parks in Odisha
Category:Tiger reserves of India
Category:Eastern Ghats
Category:Biosphere reserves of India
Category:Mayurbhanj district
Category:Chota Nagpur dry deciduous forests
Category:Eastern Highlands moist deciduous forests
Category:ᱵᱟᱜᱽᱣᱟᱱ
Category:ᱤᱱᱰᱤᱭᱟ ᱨᱮᱱᱟᱜ ᱵᱤᱨ
Category:ᱤᱱᱰᱤᱭᱟ ᱨᱮᱱᱟᱜ ᱵᱟᱜᱽᱣᱟᱱ